CELEX: 31995R2637
Language: el
Date: 1995-11-13 00:00:00
Title: Κανονισμός (ΕΚ) αριθ. 2637/95 της Επιτροπής της 13ης Νοεμβρίου 1995 για τροποποίηση του κανονισμού (ΕΟΚ) αριθ. 84/93 όσον αφορά τους όρους καταβολής της ειδικής ενίσχυσης στον τομέα του καπνού

Avis juridique important

|

31995R2637

Κανονισμός (ΕΚ) αριθ. 2637/95 της Επιτροπής της 13ης Νοεμβρίου 1995 για τροποποίηση του κανονισμού (ΕΟΚ) αριθ. 84/93 όσον αφορά τους όρους καταβολής της ειδικής ενίσχυσης στον τομέα του καπνού  

Επίσημη Εφημερίδα αριθ. L 271 της 14/11/1995 σ. 0010 - 0010

ΚΑΝΟΝΙΣΜΟΣ (ΕΚ) αριθ. 2637/95 ΤΗΣ ΕΠΙΤΡΟΠΗΣ της 13ης Νοεμβρίου 1995 για  τροποποίηση του κανονισμού (ΕΟΚ) αριθ. 84/93 όσον αφορά τους όρους καταβολής της ειδικής ενίσχυσης  στον τομέα του καπνούΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 2075/92 του Συμβουλίου της 30ής Ιουνίου 1992 για την κοινή οργάνωση  αγοράς του ακατέργαστου καπνού  (1), όπως τροποποιήθηκε τελευταία από τον κανονισμό (ΕΚ) αριθ.  711/95  (2), και ιδίως το άρθρο 12 παράγραφος 3, Εκτιμώντας: ότι ο κανονισμός (ΕΟΚ) αριθ. 2075/92 προβλέπει ότι, από την εσοδεία 1994, τα κράτη μέλη έχουν τη  δυνατότητα να καταβάλλουν την πριμοδότηση απευθείας στους παραγωγούς 7 ότι πρέπει, επομένως, να  τροποποιηθούν οι όροι καταβολής της ειδικής ενίσχυσης, οι οποίοι προβλέπονται από τον κανονισμό  (ΕΟΚ) αριθ. 84/93 της Επιτροπής της 19ης Ιανουαρίου 1993 για την ειδική ενίσχυση που θα χορηγηθεί  στις ομάδες παραγωγών στον τομέα του ακατέργαστου καπνού  (3), όπως τροποποιήθηκε τελευταία από τον  κανονισμό (ΕΚ) αριθ. 793/94  (4) 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής  Διαχείρισης Καπνού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 8 παράγραφος 1 του κανονισμού (ΕΟΚ) αριθ. 84/93,  αντικαθίσταται από το ακόλουθο κείμενο: «1.  Με την επιφύλαξη των διατάξεων του άρθρου 8α, η ειδική ενίσχυση καταβάλλεται με εφάπαξ  καταβολή στην ομάδα παραγωγών, μετά από αίτησή της, από το κράτος μέλος στο οποίο είναι  εγκατεστημένη η ομάδα, βάσει των ακολούθων στοιχείων: -  την απόδειξη ότι η ομάδα έχει λάβει ποσό ίσο με την πριμοδότηση για την εν λόγω ποσότητα, -  την απόδειξη, εάν ένα κράτος μέλος έχει αποφασίσει να καταβάλει τις πριμοδοτήσεις στους  παραγωγούς μέσω των επιχειρήσεων μεταποίησης, ότι το ποσό που αναφέρεται στην πρώτη περίπτωση έχει  επιστραφεί στην επιχείρηση μεταποίησης από το εν λόγω κράτος μέλος σύμφωνα με το άρθρο 12 του  κανονισμού (ΕΟΚ) αριθ. 3478/92 της Επιτροπής  (*), ή ότι η εγγύηση που το εκάλυπτε έχει  αποδεσμευθεί σύμφωνα με το άρθρο 13 παράγραφοι 4 και 5 του ιδίου κανονισμού και -  τα συμπληρωματικά έγγραφα και στοιχεία που κρίνονται αναγκαία από το κράτος μέλος. » Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα  των Ευρωπαϊκών Κοινοτήτων. Εφαρμόζεται από την εσοδεία 1994. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε  κάθε κράτος μέλος. Βρυξέλλες, 13 Νοεμβρίου 1995. Για την Επιτροπή Franz FISCHLER Μέλος της Επιτροπής (*) ΕΕ αριθ. L 351 της 2. 12. 1992, σ. 17.